
Vorto  de  la  prezidanto 

Mi  bedaŭrinde  ne  partoprenis  la 
ĉi-jaran  UK-on  en  Hanojo,  do  mia 
“Vorto”  estos  nur  “Vorteto”,  des  pli 
ke  evidente  por  plenigi  la  ceteron  de 
la  bulteno,  alvenis  sufiĉe 
multnombraj  kontribuoj,  responde 
al  la  debato-temo  proponita  de 
Anna.  Krome,  pro  manko  de  spaco 
en  la  lasta  numero,  mi  konservis 
plurpaĝan  artikolon  de  Pier  Luigi 
Cinquantini,  plus  tradukon  de  Jeanine 
Dumoulin. 

Atentu  ke  foje  iuj  artikoloj  estas  tiel 

redaktitaj  ke  ili  implice  instigas  al 

/\ 

debato.  Guste  Martine  Riviere 
respondas  al  la  demandoj  de  Michel 
Ahado  en  la  14a  numero. 

Fine,  ni  adresas  dankojn  al 
Fabiano  Corsetti  kaj  Manuel 
Giorgini  pro  la  sendo  de  ilustraĵoj. 

Post  prezento  de  la  kongresa  temo 
fare  de  Anna,  sinsekvas  la 
kontribuoj  al  la  debato,  sendepende 
ĉu  la  sendinto  kongresis  aŭ  ne. 

Bonan  legadon. 

Christian  Riviere 


Aatheist 

ALLIANCE 

INTERNATIONAL 

FDHftSECULAR  WQftLD 

Por  mondo  sekulara 

http://www.atheistalliance.org/index.php 

Pasintan  jaron,  mi  renkontis  la 
vic-prezidanton  de  ATEO  (Ateista 
Tutmonda  Esperanto-Organizo). 
Li  petis  de  mi  ke  mi  skribu  ion  por 
lia  ĵurnalo.  Vidi  mian  kontribuon 
en  Esperanto  estos  tute  nova  por 
mi :  tio  decidigis  min  sciigi  mian 
opinion. 

Sekve  de  nia  aperigo  de  ŝia 
kontribuo  en  la  14a  numero  de  nia 
bulteno  S-ino  Tanya  Smith 
aperigis  sur  la  retejo  de  «  Atheist 
alliance  International »,  la  9an  de 
majo  2012,  sub  la  titolo  « My 
words  en  Esperanto »  (« Miaj 
vortoj  en  Esperanto  »),  skanaĵon 
de  la  koncernata  paĝo  en 
Esperanto  kaj  la  anglalingvan 
version  kun  la  ĉi-supra  prezento. 

/V 

Sin  ni  kore  salutas,  gratulas  kaj 
dankas. 


paĝo  2 


ATEO  15  B 


2012 


Oktobron 


Pardonu,  sinjoro? 

Mi  rimarkis  ke  vi  jus 
deziris.  j 


V\  rimar-  \  Vi  deziris.  Estas  tre  grava 
kis  kion,  J  krimo.  Vi  havas  rajton 
denove?>(  resti  en  silento... 


Se  la  dek  ordonoj  estus 
vere  bazo  por  la  leĝa 
sistemo... 


v% 

t 


Malaltigo  de  la  kotizoj  por  2013  ! 

Jam  proksimiĝas  la  fino  de  la  jaro.  La 
postan  numeron  vi  ricevos  printempe,  do 
mi  nepre  rememorigu  ke  en  januaro 


Kongresa  temo  : 

ĈU  LIBERA  MERKATO 
POR  KREDOJ  ? 


komenciĝas  la  sezono  de  la 

(re)membriĝo.  Raporto  pri  la  kongreskunveno 


Post  ekzameno  de  la  kaso-stato  kaj  de 
la  nombro  de  membroj,  ni  opinias  ke 
venas  momento  proponi  malaltigon  de  la 
kotizo. 

Por  la  jaro  2013  do,  ĝi  kostos  : 

10  eŭrojn  por  A-landoj 

8  eŭrojn  por  B-landoj 


/\ 

Cu  ŝtato  nepre  devas  toleri 
entrudiĝon  de  fremdaj  idearo  kaj 
kulturo  en  la  formo  de  religia  misia 
agado  ?  Tiun  temon  diskutis  trideko 
da  interesatoj  dum  la  kunveno  de 
ATEO  ĉe  la  Universala  Kongreso  en 

Hanojo.  Partoprenantoj  prezentis  la 

/\ 

situacion  en  Cinujo,  Japanujo,  Israelo 
kaj  Usono,  kaj  oni  ankaŭ  laŭtlegis 

plurajn  skribajn  kontribuojn  de 
neĉeestantaj  membroj,  interalie  de  Ralph 
Dumain,  la  fondinto  de  ATEO. 

Libera  merkato  estas  merkato  sen 
eksteraj  reguloj  kaj  kontroloj,  kie 
komercistoj  rajtas  sen  malhelpoj  proponi 
siajn  varojn,  indiferente  ĉu  tiuj  varoj 
estas  utilaj  por  la  socio.  En  la  plejmulto 
da  landoj  ekzistas  “libera  merkato” 
ankaŭ  rilate  al  religioj  :  iu  ajn  eksterulo 
rajtas  viziti  la  landon  por  prezenti  tie 
siajn  religiajn  kredojn  kaj  laŭeble 
konvinki  la  lokulojn  pri  ilia  praveco. 

En  Koreujo,  lando  kun  propra  jarmila 
religia  tradicio,  pro  vigla  agado  fare  de 
kristanaj  misiistoj  ekde  la  18a  jarcento, 
nuntempe  preskaŭ  30%  de  la  loĝantaro 
estas  kristanoj.  Kontraste  kun  Koreujo, 
iuj  ŝtatoj  ne  permesas  tion :  multaj 
islamaj  ŝtatoj,  sed  ankaŭ  Israelo  kaj 
Cinujo.  Tiu  malpermeso  estas  ofte 
kritikata  (precipe  de  tiuj,  kiuj  vidas  sin 
elŝlositaj  el  alloga  potenciala  merkato  !), 
ĉar  tio  kontraŭas  la  modernajn 
principojn  pri  libera  parolrajto  kaj 
religia  libereco. 

La  demando  estas,  ĉu  estas 
permesinde,  ke  misiistoj  varbu  por  siaj 
kredoj  en  landoj,  kiuj  havas  tute  alian 
religian  tradicion  :  ekzemple,  ĉu  estas 
akcepteble,  ke  kristanaj  aŭ  islamaj 
misiistoj  varbu  en  aziaj  landoj.  Kaj  se  tio 
okazas,  ĉu  estas  akcepteble,  se  tiuj 
landoj  eventuale  provu  protekti  sin  per 
malpermeso  kontraŭ  tia  misia  agado? 


Krom  tradiciaj  religioj,  ekzistas 
multaj  dubindaj  sektoj,  ekzemple 

/V 

Scientologio  kaj  simile.  Cu  nome  de 
la  libera  parolrajto  oni  nepre  permesu 
al  homoj  disvastigi  infomojn,  kiuj 
klare  estas  mensogaj  ? 

Tiu  demando  povus  ankaŭ  vastiĝi  al 
demando  pri  la  rajto  de  gepatroj 
transdoni  siajn  opiniojn  al  siaj  infanoj. 
Precipe  en  Usono  okazas,  ke  iuj 
gepatroj  mem  edukas  siajn  gefilojn 
hejme  por  instrui  al  ili 

kontraŭsciencajn  kredojn,  kiuj  neas 

ekzemple  la  sciencajn  faktojn  pri  la 
aĝo  de  nia  Tero  kaj  pri  evoluado  de 
specioj.  Ni  memoru,  tamen,  ke  sen  la 
rajto  je  libera  parolado  verŝajne  en 
multaj  landoj  ateistoj  ne  rajtus 

prezenti  siajn  opiniojn.  Do,  la 

demando  efektive  havas  du  flankojn, 
kaj  povus  esti  opinioj  por  kaj  kontraŭ. 

Dum  la  kunveno  en  Hanojo,  ni 
evidente  ne  povis  proponi  simplan 
solvon  al  tiel  malsimpla  problemo. 
Eblis  nur  prezenti  la  argumentojn  por 
posta  pripensado. 

Anna  Lowenstein  (Italujo) 
Viai  opinioi 

Saluton,  Esperantistoj  !  Vekiĝas  en 
mi  stranga  sento  pri  kunveno  en 
Vjetnamio :  la  vorto  mem  incitas 
dolorajn  memorojn  pri  tiu  horora 
milito  kiu  ruinigis  ne  nur  Vjetnamion 

sed  ankaŭ  la  politikan  kaj  ekonomian 
ordon  de  Usono. 

Nu,  kiam  mi  kunfondis  ATEOn  en 
1987,  motivis  min  la  aktuala  politika 
situacio  en  Usono  en  kombino  kun 
impeto  fari  ion  praktikan  per  Esperanto 
en  la  jubilea  jaro.  Kaj  kiam  mi  pripensas 
la  hodiaŭan  temon  de  ĉi  tiu  kunveno,  mi 
pensas  pri  la  ideologio  kaj  realo  de  la 
tiel  nomata  “libera  merkato”  en  mia 
lando.  La  ideologio  de  individuismo 
ebligas  plurajn  interpretojn  kaj  tiel 
servas  malsamajn  sociajn  celojn.  La 
usona  situacio,  kie  oni  fanfaronas  pri 
libereco  kaj  obskurigas  la  potencrilatojn 
de  la  realo,  plej  ekzempligas  la 
problemon.  (Oni  ankaŭ  atentu  la 
specialajn  usonajn  signifojn  de 
ŝlosilvortoj  :  “liberty”  funkcias  malsame 
ol  “freedom”  ;  kaj  “liberty”  estas  ankaŭ 
dekstrula  kodvorto.)  La  idealo  de 
libereco  estas  unu  afero,  sed  la  ideologia 
iluzio  de  libereco  fakte  servas  al 
diktatoreco  kaj  servuteco.  Do  inteligenta 
diskuto  necesigas  konscion  de  la 
kontraŭdiraj  funkcioj  de  tiu  koncepto. 

La  liberala  idealo  de  individuaj  rajtoj, 
kiu  iam  estis  ilo  de  progresemuloj,  estas 
ŝtelita  de  reakciaj  teokrataj  banditoj  kiuj 
subfosas  racian  medicinon  kaj  publikan 
edukadon  en  Usono,  uzante  la  ŝtaton  por 
kontraŭi  la  racian  funkciadon  de  la  ŝtato, 
kaj  per  ŝtato  rajtigi  la  arbitrajn  decidojn 
kaj  instruojn  de  frenezaj  religiaj 
dekstruloj  defie  al  komuna  sekulara 
sociorda  normigo. 

Do  kia  estas  la  libereco  en  praktiko, 


kaj  preter  tio,  en  kio  kuŝas  la  vojo  al 
homa  emancipiĝo  en  diversaj  sociaj 
kuntekstoj  ?  Kaj  ĉu  iu  ŝtato  rajtas 
ekskludi  religiajn  organizojn,  speciale 
kaze  de  importo  aŭ  invado  de  alia 
lando  ? 

Jen  ĝeneralaj  konsideroj 
pripensindaj  en  via  diskuto. 

(1)  Kia  estas  la  karaktero  de  la 
koncerna  ŝtato  ?  Kia  ĝia  ĝenerala 
orientiĝo  pri  homaj  rajtoj  ? 

(2)  Kia  estas  la  karaktero  de  la 
eniranta  religio  ?  Pli  bona  demando, 
eble  senrilata,  sed  pli  prioritata  :  kia 
estas  la  organiza  kaj  homrilata 
karaktero  kaj  politiko  de  la 
“invadanta”  religio,  t.e.  religia 
organizo  ?  Cu  temas  pri  centrisma, 
hierarkia  strukturo,  kiel  la  Katolika 
Eklezio,  ĉu  pri  pluraj  privataj 
entreprenemaj  aŭ  diversideologiaj 
instancoj  de  sama  religio,  kiel  diversaj 
Protestantaj  kristanaj  ordenoj,  ĉu  pri 

y\ 

despotismaj  kultoj  ?  Cu  la  organiza 
strukturo  de  la  religio  praktike  estas 
distingebla  de  la  doktrina  sistemo  de 

y\ 

la  religio  ?  Cu  la  praktikoj  pravigitaj 
de  religia  doktrino  estas  tolereblaj,  aŭ 
ĉu  ili  nepermesinde  kontraŭdiras  la 
aktualajn  konceptojn,  praktikojn,  kaj 
leĝajn  kriteriojn  de  homaj  rajtoj  ? 

(3)  Se  kaj  la  invadanta  religia 
instanco  kaj  la  koncerna  ŝtato  estas 
reakciaj  ekskludemaj  aferoj,  ĉu  oni 
povas  dece  subteni  unu  partion  aŭ  la 

kontraŭan  ?  Cu  oni  malfavoru  nur,  aŭ 
almenaŭ  prioritate,  la  malstabiligan 
partion  ? 

/V 

(4)  Cu  la  individua  homo,  sendepende 
de  ordonema  organizo,  libere  rajtas 
esprimi  kaj  praktiki  sian  kredon  laŭ 
principo  de  libereco  de  konscienco,  aŭ 
ĉu  estas  limoj,  ekz.  pri  pritrakto  de  inoj 
aŭ  infanoj  ? 

En  Usono,  historie,  la  libermerkata 
ideologio  estis  uzata  por  rajtigo  de 
libereco  de  esprimado,  eldonado,  ktp., 
kontraŭ  cenzuro  kaj  enkarcerigo,  t.e.  laŭ 
la  principo  de  la  neŭtraleco  kaj  senbrido 
de  la  kapitalisma  merkato.  Sed  estas 
aliaj  konceptoj  de  liberrajto  ;  cetere,  en 
praktiko,  pura  libera  merkato  ne 
ekzistas ;  la  reala  situacio  estas 
manipulata,  tendenca,  monopolema 
merkato,  kaj  eĉ  pluralisma  ideologio 
povas  kaŝi  la  realon. 

Do  diskutu. 

Ralph  Dumain  (Usono) 


Tiu  kunveno  multe  interesis  min,  eĉ  se 
estis  tro  da  intervenoj.  Mi  malkovris  la 
revuon  kiu  tre  plaĉis  al  mi,  kaj  pro  tio  mi 
decidis  aliĝi  al  ATEO.  Tamen  mi  volas 
informi  vin  ke,  malgraŭ  la  multnombraj 
inervenoj,  mi  ne  bone  komprenis  vian 

/V 

demandon  "Cu  libera  merkato  por 
vendistoj  de  kredoj  ?". 

Mi  persone  opinias  ke  homoj  bezonas 
kredi  (je  io  ajn),  kaj  pro  tio  sen  neŭtralaj 


informoj,  estas  facile  "aĉeti"  kredojn. 
Neŭtralaj  informoj  signifas  historiajn 
vidpunktojn  pri  multaj  diversaj  kredoj 
kaj  religioj,  tiel  ĉiu  havu  propran 
ideon  sciante  kio  okazis  antaŭe,  kaj 
kiel  tiu  aŭ  tiu  kredo  aperis. 

Veronique  Bichon  (Francujo) 


Delonge  mia  intereso  iris  al 
kunveno  de  ATEO  sed  iel  ne  venis 
ŝanco  ĉeesti  en  ĝi  kaj  en  Hanojo  mi 
sukcesis.  Kun  ĝojo  kaj  intereso  mi 
observis  la  kunvenon  unue  ĉar  multajn 
konatajn  vizaĝojn  mi  trovis  tie  kaj  la 
temo  mem  interesis. 

En  Koreio  la  vendistoj  (precipe 
kristanaj)  de  kredoj  tiel  bone  uzis  kaj 
uzas  liberan  merkaton,  ke  ĉie  en 
Koreio  oni  vidas  preĝejon  kun  kruco 
eĉ  en  eta  vilaĝo.  Sed  ĝi  ne  nepre 
signifas,  ke  koreoj  vere  religiemas. 
Laŭ  mia  penso,  koreoj  ŝatas  aparteni 
ie,  kie  multaj  homoj  troviĝas,  kaj  ili 
ŝatas  profiti  de  la  kredo  por  kontakti 
kredantojn  en  preĝejo.  Ekzemple  la 
nuna  prezidanto  de  Koreio  apartenas 
al  iu  giganta  preĝejo,  el  kiu  li  prenis 
kelkajn  ministrojn  por  la  registaro. 
Oni  akre  kritikis  la  aferon  sed  iris  tiel 
ĝis  nun.  Mi  respektas  kredantojn 
verajn  sed  mem  ŝatas  ligiĝi  nenie. 

Jeong-ok  (Koreio) 

Mankis  iom  da  tempo  por  longa 
diskutado,  sed  ĉiuj  opiniis  ke  malfeliĉe, 
jes,  nun  tiu  libera  merkato  ŝajnas  kvazaŭ 
nedanĝera  banalaĵo  akceptita  de  ĉiuj  . . . 

La  formoj  estas  diversaj  :  en  mia  urbo, 
nur  kelkaj  homoj  protestis,  kiam  la 
urbestro  decidis  financi  la  « liberajn  » 
(alivorte  religiajn)  lernejojn.  Kiam  oni 
parolas  pri  la  militoj,  oni  tro  ofte  elvokas 
religiajn  kialojn  kiel  la  nuraj  konfliktaj 
kaŭzoj.  Kiam  mi  vizitis  Moskvon,  estis 
mirinde  vidi  tiom  da  homoj  (fakte 
virinoj)  en  la  preĝejoj. 

Mi  ankaŭ  povus  paroli  pri  la  granda 
loko  rezervita  por  religiaj  aferoj  en  la 
elsendoj  de  radioj  kaj  televidoj  (eĉ 
naciaj,  ekzemple  France  Culture, 
kvankam  ni  havas  leĝojn,  kiuj  povus 
helpi  nin). 

Jes,  la  konstato,  unuanima,  estas  ke 
religio  invadis  la  publikan  sferon,  sub 
formo  de  preĝoj,  procesioj,...  sur  la 
stratoj  (ĉiuj  religioj). 

Necesas  bone  observi,  analizi  por  lukti 
kontraŭ  io,  sed  nun,  laŭ  mi,  nia  nura 
zorgo  devus  esti :  kion  fari  por  iom  da 
lumo  enmeti  en  tiun  obskurismon  ? 

Informi,  klarigi,  eduki,  paroladi,  kune 
lukti,  interŝanĝi  niajn  spertojn,  sed 
ankaŭ  aŭskulti  la  homojn,  kiuj  kredas, 
por  pli  bone  kompreni  kaj  analizi  ! 
«  Vous  voudriez  au  ciel  bleu  croire,  je  le 
connais  ce  sentiment,  j’y  crois  aussi  de 
temps  en  temps,  comme  1’alouette  au 
miroir,  ce  qu’on  fait  de  vous  hommes 
femmes,  ...»  Louis  Aragon  (laŭvorte  : 
«  vi  ŝatus  je  la  blua  ĉielo  kredi,  mi  bone 


konas  tiun  senton,  eĉ  ankaŭ  mi  foje 
kredas,  kiel  la  alaŭdo  je  spegulo,  viroj 
kaj  virinoj,  kion  ili  faris  el  viaj 
vivoj,...  »).  Sed, 

Kiom  da  mortintoj,  nome  de 

/V 

religioj  !  Cu  vere  ne  sufiĉas  ? 

Uzante  sian  menson,  eĉ  kredantoj 
povus  tion  kompreni  ! 

Martine  Ragonnet  (Francujo) 


Estis  interese  aŭdi  la  opinion  aŭ 
sperton  de  la  ĉeestantoj  unu  post  la 
alia.  Mi  ne  scias  ĉu  tio  rilatas  al  la 
temo,  sed  ĝenas  min  ke  necesas  sin 
difini  apriore  a-teisto  :  kaj  tio  certe 
kondukas  al  kreado  de  religio  sen  dio. 
Ekzemple  en  Melburno  mi  vidis 
reklamojn  pri  ateismo  sur  la  tramoj, 
kvazaŭ  necesas  imiti  la  grandajn 
afiŝojn,  kiuj  anoncas  ke  Jesuo  estas 
revenanta  aŭ  la  grandajn  skribaĵojn  el 
la  Biblio  antaŭ  preĝejo  ĝuste  je  angulo 
de  strato,  kie  la  aŭtoveturantoj  devas 
nepre  resti  senmove  dum  la  trafiklumo 
ruĝas. 

La  religioj  por  mi  estas  iom  kiel  la 
mitologio  de  la  romianoj  aŭ  grekoj. 
Mi  sentas  la  bezonon  nek  diskuti  pri 
dio,  nek  grupiĝi  kun  aliaj  homoj  laŭ 
tiu  kriterio.  Sed  gravas  al  mi  kiel  la 
aliaj  rilatas  al  mi  kaj  reciproke  kiel  mi 
rilatas  al  la  aliaj  homoj. 

Franciska  Toubale  (Aŭstralio) 

Certe,  kiel  franco,  t.e.  heredanto  de 
Voltaire  kaj  de  la  Lumoj,  mi  ege  favoras 
la  liberan  parolon.  Cu  tiu  verkisto  ne 
diris  :  "Mi  tute  ne  pensas  kiel  vi,  sed  mi 
pretas  batali,  por  ke  vi  povu  libere 
esprimi  vian  penson." 

Sed  kiel  respublikano  mi  opinias,  ke 
necesas  esprimi  sian  penson  kadre  de  la 
leĝoj  de  la  Respubliko.  Ankaŭ  mi  ege 
laŭdas  laikecon,  kiu  permesas  al  ĉiuj 
vivi  kune.  Mi  asertas,  ke  laikeco  estas  la 
plej  grava  altvaloro,  kiun  Francio  povas 
alporti  al  Eŭropo  ;  do  la  vojo  al  tiu  celo 
ŝajnas  ankoraŭ  longa.  Sed  espero  motoru 
nin  ! 

Bernard  Sarlandie  (Francujo) 


/V 

Cu  en  demokratiaj  ŝtatoj  oni  povas 

/V 

libere  disvastigi  ĉiujn  ideojn  ?  Cu  oni 
devas  akcepti  tion  ?  Ne  !  Neniu  povas 
akcepti  disvastigon  de  ideoj,  kiuj 
endanĝerigas  la  propran  modelon  de 
demokratia  ŝtato.  Ekzemple,  religia 
fundamentismo  kiu  postulas  teokratan 
ŝtaton  (tio  estas  ŝtato  regata  de 
religiuloj)  estas  neakceptebla  ene  de 
demokratiaj  ŝtatoj,  ĉar  por  efektivigi  tian 
celon,  necesus  detrui  la  demokratian 
ŝtaton  mem. 

Demokratia  ŝtato  povas  ekzisti  nur 
kiel  nereligia  ŝtato.  En  religiaj  ŝtatoj  ne 
eblas  disvastigi  kontraŭreligiajn  ideojn. 
En  religiaj  ŝtatoj  eĉ  ne  eblas  disvastigi 
religiajn  ideojn,  se  ili  estas  malsamaj  de 
tiuj  de  la  regantoj. 


Ene  de  nereligiaj  ŝtatoj,  ateismo  aŭ 
agnostikismo  estas  pli  natura  ol  di- 
ismo,  ĉar  di-istoj  (tio  estas :  unu- 
diistoj)  emas  al  ununura  vero,  do  al 
regado  de  dio,  do  al  religia  ŝtato.  Tio 
tamen  ne  signifas,  ke  oni  permesus 
nur  ateismon  aŭ  agnostikismon.  Tio 
nur  signifas  defendi  la  rajton  de  ĉiu 
esti  religiema  aŭ  nereligiema  laŭ  sia 
deziro.  Do,  toleremo  pri  religiaj  aferoj 
estas  esenca  parto  de  demokratia 
reĝimo.  Defendi  ateismon  kaj  eĉ  ĝin 
dissemi  postulas  unue  defendi 
demokratian  ŝtaton. 

Tamen,  povas  okazi,  ke  per 
demokratiaj  rimedoj  oni  voĉdonas  por 
religiema  ŝtato.  Pro  tio  estas 
dezirinde,  ke  oni  konsentu,  ke  la  ŝtato 
estu  laika.  Kompreneble,  oni  povus 
postuli  tion  en  la  konstitucio  de  la 
ŝtato.  Sed  ĉu  tio  sufiĉos  ?  Mi  dubas. 
Sed  ne  ekzistas  ia  supera  politiko 
(metapolitiko)  por  malhelpi  tion. 

Luis  Ladeira  (Portugalujo) 


Kvankam  mi  estas  ateisto  kaj  havas 
fortajn  starpunktojn  ĉi-rilate,  mi  ne 
emas  aliĝi  al  ATEO.  Memanalize,  mi 
havas  la  impreson  ke  mi  emas 
konstante  pli  multe  retiriĝi  de 
organizitaj  grupoj,  sed  estas  malfacile 
koni  la  veran  psikologian  kialon  de  tiu 
malemo  engaĝiĝi.  Eble  temas  pri  aĝo, 
velkanta  energio  . . .  kiu  scias  ? 

Ciuokaze,  mi  deziras  al  vi  pli  da 

apogo  de  aliaj  ĉeestintoj.  Pri  la  temo 
citita,  mi  nur  povas  komenti  ke  mi 
supozas  ke  la  historia  situacio  ne  multe 
ŝanĝiĝis  :  tiuj  kiuj  volas  “vendi”  siajn 
kredojn  havas  liberan  “merkaton”  en 
kelkaj  lokoj  kaj  estas  absolute 
malpermesataj  en  aliaj. 

Diccon  Masterman  (Italujo) 


Mi  bedaŭrinde  ne  akurate  alvenis  al  la 
kunveno,  kaj  aŭdis  nur  la  intervenon  de 
tiu  viro,  kiu  en  Usono  povis  trovi 
sociajn  interrilatojn  nur  kadre  de  iu 
eklezio. 

Tio  min  konsternis,  eĉ  se  tiu  eklezio 
estas  priskribita  tute  malfermita  kaj 
gastema  al  nekredantoj.  Aperas,  ke 
tiulande  socia  vivo  eblas  nur  sub  religio, 
kaj  ke  ŝajne  ne  ekzistas  asocioj,  kie  oni 
simple  agadus,  renkontiĝus,  kadre  de 
simple  sportaj,  sociaj,  kulturaj  aranĝoj. 

Tiu  deviga  kontakto  kun  religio  plene 

/V 

rilatas  kun  la  ĉijara  temo  «  Cu  libera 
merkato  por  vendistoj  de  kredoj  ?  ».  La 
origina  problemo  kuŝas  en  tio,  ke  en 
multegaj  landoj  ŝtato  apogas  sin  sur 
religio,  aŭ  estas  pli-malpli  intime  ligita 
kun  ĝi.  Plej  ofte,  kiam  oni  aŭdas  pri 
kredo-libereco,  oni  devas  kompreni,  ke 
ĉiuj  libere  kredas  je  io,  sed  estas 
neimageble  aŭ  neelteneble,  ke  iu  povas 
tutsimple  NE  kredi  je  iu  ajn  supera 
potenco.  Iu  ajn  vendisto  de  iu  ajn  kredo 
estas  rigardata  pli  respektebla  (pli  inda 
vivi)  ol  iu,  kiu  montras  sian 


nekredemon.  Kaj  se  la  «  oficialaj  » 
religioj  ne  sufiĉas,  abunde  floras 
multaj  diversaj  proponoj  de  diversaj 
sektoj,  kiuj  ofte  ja  tre  bone  scias,  kiel 
enkarcerigi  la  mensojn,  de  tiuj,  kiujn 
ili  tiom  efike  allogas,  profitante  la 
malforton  de  siaj  viktimoj . 

Granda  diferenco  estas  inter 
religiemuloj  kaj  ateistoj  :  oni 

malfacile  trovos  ekzemplojn  de 
ateistoj,  kiuj  murdus  iun,  ĉar  li-ŝi  estas 
kredanto.  Male  sennombraj  estas  la 
intaj  kaj  antaj  murdoj  pro  religio. 

Ateistoj  ĝenerale  respektas  (lasas  al 
ili  la  rajton  vivi)  la  kredantojn,  kiuj 
ajn  ili  estas.  Ili  delonge  atendas,  ne 
malofte  je  kosto  de  sia  propra 
sanbonstato  aŭ  vivo,  ke  en  multaj 
lokoj  de  nia  mondo  kredantoj  respektu 
ilian  nekredemon. 

Janine  Dumoulin  (Francujo) 


Laŭ  lalsraela  leĝaro  ĉia  misiisma 
agado  estas  strikte  malpermesata,  dum 
paralele  ekzistas  vasta  libereco  por  ĉia 

/V 

di-kultado.  Cio  ĉi  validas  por 
islamanoj,  diverssektaj  kristanoj  kaj 
bahaanoj.  La  bahaanoj  (kiujn  mi  daŭre 
preferas  pro  ties  profunda  humanismo 
al  niaj  “samgentaj”  jud-ortodoksuloj) 
agadas  misiisme  en  la  tuta  mondo  el 
sia  Monda  Centro  en  Hajfa,  sed  ili 
subskribis  specialan  interkonsenton 
kun  la  Israela  registaro,  laŭ  kiu  ili 
strikte  observas  la  malpermeson 

kontraŭ  misiisma  agado  interne  de 
Israelo.  Kompense  ili  ricevis  liberigon 
de  diversaj  impostoj  rilate  al  siaj 
multegaj  havaĵoj,  eĉ  ne  prikultaj,  en  la 
regiono  de  Hajfa  (plejparte  loĝejoj  por 
siaj  multaj  volontuloj).  Ankaŭ  la 
mormonoj,  same  misiismemaj,  devis 
subskribi  similan  interkonsenton  antaŭ 
ol  ili  konstruis  mormonan  universitaton 
en  Jerusalemo. 

Pli  malfacile  estas  kontroli  kaj  regi  la 
agadon  de  la  multspecaj  sektoj,  el  kiuj 
inter  la  plej  famaj  estas  la  scientologio 
—  kvankam  ĝuste  kontraŭ  tiaj  sektoj, 
okupiĝantaj  ofte  pri  cerbolavado, 
ekzistas  aparta  leĝo. 

Sed  neniu  el  la  tiuj  leĝoj  validas 
kontraŭ  la  sola  vere  misiisma  agado 
treege  populara  en  Israelo  :  tiu  de  la 
diverstendencaj  jud-ortodoksaj 

institucioj  inter  siaj  sampopolanoj,  t.e. 
sekularaj  judoj.  Mi  persone  konsideras 
la  membrojn  de  ĉiuj  tiuj  institucioj  ne- 
judaj,  kiuj  kamuflas  sin  kvazaŭ  ili  estus 
judoj.  Ili  ĉiuj  opinias  sin  esti  la  solaj 
veraj  judoj,  ne  rekonas  persone  kaj 
oficiale  judojn  de  aliaj  religiaj 
tendencoj,  kiel  la  reformismaj,  la 
konservemaj  (nome,  tradiciemaj)  kaj 
aliaj.  Laŭ  mi  nenio  en  iliaj  doktrinoj  kaj 
propagandaĵoj  estas  esence  juda,  sed 
helpe  de  la  registara  kaj  privata  helpo 
(ĉefe  mona)  ili  sukcesas  tralavi  multajn 
cerbojn.  Dank’  al  sia  membreco  en 
preskaŭ  ĉiuj  registaraj  koalicioj  ekde  la 
ŝtat-fondiĝo,  ĉi  tiuj  institucioj  kiel 
politikaj  partioj  trudas  laŭleĝe 


observadon  de  parto  de  sia  religia 
leĝaro  al  la  plimulto  de  la  Israela 
socio,  kiu  ne  estas  aparte  religia  (kaj 
parte  eĉ  ne  estas  juda  !). 

Car  ne  ekzistas  ajna  leĝo  kontraŭ 
tiaspeca  misiismo  fare  de  tiaj  jud- 
ortodoksaj  institucioj,  kaj  ĉar  ne 
ekzistas  ajna  ebleco  pri  agado  en  la 
malan  direkton  (mi,  ekzemple,  ne 
rajtus  prelegi  en  ilia  kulturdomo  pri  la 
teorio  de  Darwin)  —  miaopinie, 
tute  ne  devus  ekzisti  la  nuna  leĝo 
kontraŭ  misiismo,  kiu  ne  inkluzivas 
tian  ortodoksan  specon.  Des  pli,  kiam 
tiu  ĉi  cerbolavado  aldoniĝas  al  la  jam 
ekzistanta  perleĝa  trudado  de 
judortodoksa  geedziĝo,  entombigo  kaj 
ĉesigo  de  publika  transporto  dum 
sabatoj  kaj  religiaj  festoj. 

Mi  opinias,  ke  la  leĝo  kontraŭ 
misiismo  nun  ekzistanta  neniel  efikas 
kontraŭ  la  sola  misiismo  praktikata  en 
Israelo,  tiu  de  la  jud-ortodoksuloj.  Mi 
eĉ  ne  antaŭvidas,  ke  en  la  estonteco 
eblos  krei  leĝon  malpermesontan 
ajnan  misiismon.  Kaj  tial,  mi  la 
ateisto,  konsekvence  devas  strebi 
al  kompleta  libereco  de  misiisma 
agado. 

Jehoshua  Tilleman  (Israelo) 


Tiu  temo  elektita  de  Anna 
Lowenstein  bezonus  klarigojn  por 
taŭge  respondi,  kaj  tial  ne  estu 
desapontitaj,  se  mia  teksto  estas 

ekstertema. 

En  la  nocio  "libera  merkato",  mi 
komprenas  ke  la  homoj  rajtas  plej  libere, 
entrepreni,  krei  firmaojn,  aĉeti,  vendi 
ktp  ĉu  inter  homoj  ene  de  sama  lando  ĉu 
ankaŭ  inter  la  landoj,  tamen  pagante 
kelkajn  impostojn  al  sia  registaro  aŭ  al 
aliaj  registaroj. 

Do,  ĉu  oni  povas  aŭ  devas  apliki  tiun 

/V 

liberan  merkaton  al  kredoj  ?  Cu  kredo 
estas  varo  kiel  aliaj  varoj  ?  E1  vidpunkto 
de  religiano,  mi  supozas  ke  la  kredoj 
estas  pli  sanktaj  ol  ĉio,  sed  de  vidpunkto 
de  ateisto  kiel  mi,  tiu  merkateco  de  la 
kredoj  min  ridigas  kaj  pruvas  al  mi,  ke 
la  kredoj  estas  bagateloj. 

Kompreneble,  se  tiu  merkato  nur 
utilus  por  konstrui  kelkajn  preĝej- 
konstruaĵojn,  estus  normale,  sed  plej 
ofte  tiuj  merkatoj  utilas  por  riĉigi 
kelkajn  homojn.  Kaj  tiuj  homoj  kiuj 
profitas  de  la  religioj  por  riĉigi  sin, 
pruvas  ke  ili  ne  estas  kredantoj. 

Do,  ĉefe,  la  problemo  koncernas  la 
naivulojn  kaj  la  profitantojn.  Sed,  ne 
nur.  Plej  ofte  la  donacoj  de  eklezianoj  al 
profitantoj  estas  dekalkulataj  de  la 
impostoj,  priŝtelante  la  aliajn  imposto- 
pagantojn  kiuj,  sekve,  pagas  pli.  De  tio, 
eblas  dedukti  ke  la  kredoj  ne  estas  sufiĉe 
liberaj  kaj  justaj.  La  kredoj  devas  esti 
liberaj  tiom  kiel  la  nekredoj. 

Due,  kie  okazas  la  enterigoj  de  la 
mortintoj,  ĉu  nepre  en  religiaj  lokoj  aŭ 
eblas  enterigi  ilin  en  neŭtralaj  lokoj  aŭ, 
kial  ne,  en  ateaj  lokoj  ?  Klare,  ĉu  eblas 
enterigi  en  libera  loko  ?  Cu  la  merkato 


pri  la  morto  estas  sufiĉe  libera  ?  Pri 
tiuj  problemoj,  ĉiuj,  kiuj  fakte  estas 
estontaj  mortintoj  devas  antaŭzorgi  pri 
siaj  enterigoj. 

Trie,  en  la  vorto  "libera  merkato" 

/\ 

estas  la  vorto  "libera".  Cu  la  libereco 
koncernas  la  komunumojn  aŭ  la 
individuojn  ?  Se  la  komunumoj  estas 
liberaj,  kvankam  en  la  komunumoj 
mem  la  individuo  ne  estas  en  plena 
libereco,  do  la  merkato  ne  estas  vere 
libera. 

Kvare,  la  libera  merkato  koncernas 
tiujn  kiuj  estas  en  la  cirkvito  de  la 
oferto  kaj  de  la  bezono,  t.e.  ke  la 
malriĉuloj  ne  povus  decidi  por  si 
mem.  Tiam  la  ŝtato  devus  permesi  al 
tiuj  povruloj  antaŭdecidi  por  siaj 
diversmanieraj  enterigoj. 

Kvine,  ene  de  la  familioj,  kiel 
funkcias  la  "libera  merkato"  ?  Ni 
imagu,  ke  filo  aŭ  filino  ribelas  en  la 
familio  kaj  rifuzas  sekvi  la  religiajn 
kutimojn.  Mi  supozas  ke  li  ricevos 
vangofrapon  kaj  devige  sekvos  la 
kutimojn  de  la  parencoj.  Do,  en  la 
edukado,  ĉiuj  vidpunktoj  devas  esti 
prezentataj  al  infanoj  ekde  la 
dekkvarjara  aĝo.  En  antaŭaj  tempoj, 
tio  estus  malfacila  afero  sed  nun 
dank'  al  la  modernaj  amas- 
komunikiloj,  la  infanoj  povas 
informiĝi  pri  multaj  demandoj  kaj 
elekti  propran  vojon  kaj  konduton. 

Resume,  "ĉu  libera  merkato  por  la 
kredoj  ?"  jes  !!  sed  ankaŭ  libera 
merkato  por  ĉiuj  pens-manieroj.  La 

laboro  de  la  sendiuloj  devas  esti  firma 
kaj  tial  la  sendiuloj  devas  afiŝi  sian 
sendiecon  jam  dirante  trankvile :  mi 
estas  sendiulo.  En  franca  lingvo  tiu 
vorto  "sendiulo :  mecreant"  estas 
vortaĉo.  A1  la  demando  "ĉu  vi  estas 
kredanto  ?",  oni  devas  respondi :  "mi 
estas  sendiulo,  kompreneble".  La  vorto 
"kompreneble"  estas  grava  por  montri 
ke  la  sendieco  estas  evidenta. 

Oni  povas  aldoni  "mi  esperas  esti 
enterigita  ekstere  de  la  religiaj 
tombejoj." 

Ha  !  Mi  preskaŭ  forgesis  gravan 
problemon.  Kio  estas  "kredo"  ?  Cu  nur 
kredi  je  iu  dio  kaj  iri  al  preĝo,  adori  iun 
dion,  aŭ  kredi  la  dirojn  de  Religia  Libro. 
Plej  ofte  la  diroj  de  Sankta  Libro 
kontraŭas  la  liberecon  kaj  devigas 
multajn  aferojn  al  la  kredantoj.  Oni 
devas  distingi  la  kulton  de  la  religio. 
Estas  grava  afero  ke  la  religianoj  lokas 
la  dion  (aŭ  diojn)  kaj  ties  preceptojn 
super  sia  libereco  kaj,  eĉ  pli  grave,  super 
la  libereco  de  la  aliaj.  Klare,  multaj 
religianoj  devigas  la  aliajn  sekvi  sian 
religion.  Ankaŭ  pli  firme,  la  ateistoj 
devas  aserti  sian  sendiecon  spite  tiujn 
faŝistojn.  Sufiĉas  diri  al  ili :  "la  dioj  ne 
ekzistas  !  Se  la  dioj  ekzistas,  pruvu  tion 
kaj  bonvolu  prezenti  vian  dion  aŭ  diojn 
antaŭ  mi". 

Michel  Ahado  (Lrancujo) 

Michel .  ahado  @  lapo  s  te .  net 
www.ekoloro.blogspot.com 


Mia  reago  :  "jes,  sed  kun  la  samaj 
reguloj  aplikeblaj  al  reklamado  pri 
varoj".  Se  oni  provas  vendi  en  Italujo 
aŭtomobilon  asertante  ke  ĝi  estas 
miraklofara,  ke  ĝi  igas  vin  feliĉa  en  la 
vivo,  ktp,  la  mensoga  parto  de  la 
reklamado  estas  malpermesata  (eĉ  se 
la  vendisto  mem  estas  konvinkita,  ke 
ĝi  estas  vera).  Tiun  leĝon  ne  malofte 
oni  aplikis  pri  televidaj  vendoj  de 
magiaj  ĉionsolvaj  produktoj. 

Alivorte  neniu  religio  rajtas  vendi 
sin  mem. 

Renato  Corsetti  (Italujo) 


La  problemo  ŝajne  kolizias  kun  tute 
alispeca  kiu  ne  koncernas  la  kredojn, 
sed  la  politikon,  alidirite  la  tipon  de 
socio  kiun  la  civitanoj  elektis  en 
difinita  lando  :  ĉu  la  merkato  mem 
estas  io  privata  aŭ  publika  (aŭ  eĉ 

/V 

ŝtata)  ?  Cu  socio  kapitalisma  aŭ 
socialisma  ?  Mi  supozas  ke  nur 
respondinte  al  tiu  demando  (aŭ 
preciziginte  la  socian  kaj  politikan 
kuntekston),  oni  povas  respondi  al  la 
alia  demando  (ĉu  libera  merkato  por 
kredoj  ?). 

Se  tutaj  sekcioj  de  publikaj  servoj 
(ekz.  edukado)  ne  estus  privatigitaj  en 
Lrancujo,  la  leĝo  de  1905  pri  laikeco 
ja  restus  plu  aplikebla  laŭ  historie  pli 
normalaj  principoj  !  Tio  signifas  ke 
kadre  de  privata  merkato,  efektive  ĉio 
eblas.  Ekzemple  en  Lrancujo,  eĉ  en 

laika  parto  (nur  proksimume  3%  de  la 
teritorio  ne  estas  koncernata  de  laikaj 
principoj  oriente  de  la  lando)  nun  aperas 
universitatoj  pri  komerca  rajto  laŭ 
muzulmanaj  ritoj  !  En  Angers  (urbo 
proksima  al  la  esperanto-centro 
Greziljono)  eĉ  ekzistas  katolika 
universitato  ! 

La  leĝo  mem  celas  distingi  la  privatan 
kaj  publikan  perimetrojn.  Prave  laŭ  mi. 
Cetere,  la  ŝtato  administras  la  publikan 
merkaton,  en  kiu  religio  ne  povas  ĉeesti. 
Sed  ene  de  la  privata  merkato  ... 

Konklude  :  unu  plia  malavantaĝo  de 
tro  vasta  privatigado  de  tio  kio  estis  ŝtata 
aŭ  publika,  do  apartenis  al  ni  ĉiuj,  kun 
garantioj  pri  neĝeno  de  religiaj 
entrudiĝoj. 

Christian  Riviere  (Francujo) 


/V 

Cu  povas  ekzisti  etiko  sen  Dio  ? 


/V 

Cu  etiko  povas  sendependiĝi  de 
religio  ? 

En  ĉi  tiu  artikolo  ni  klopodos  pruvi 
ke  etiko,  se  oni  volas  ke  ĝi  estu 
universala,  ne  povas  dependi  de  Dio 
aŭ  de  religio.  Kial  ? 

Se  etiko  devas  utili  al  ĉiuj,  ĝi  devas 
naskiĝi  de  malalte  kaj  ne  povas  esti 
donata  de  iu  supera  instanco.  Car  se 
oni  prenas  siajn  fundamentojn  el  Dio, 
minimume  tio  ekskludos  la  ateistojn, 
kaj  do  ĝi  certe  ne  povos  esti 
universala  kaj  kundividita  de  ĉiuj. 

Tio  estas  unu  el  la  ĉefaj  kialoj.  Sed, 

ni  supozu  ke  ĉiuj  kredas  je  la  sama 

/\ 

Dio.  Cu  tio  sufiĉus  ? 

Unue,  por  ke  ĉi  tiu  hipotezo  fariĝu 

reala,  oni  devus  elekti  Dion.  Sed  kiun 

/\ 

elekti  ?  Cu  la  Dion  de  Abrahamo  ? 
Sed  eĉ  la  tri  grandaj  abrahamidaj 
religioj  ne  konsentas  inter  si  kaj  havas 
grandajn  etikajn  diferencojn : 
ekzemple  la  poligamio  en  islamo. 

Do,  eble,  por  havi  kundividitan 
etikon,  derivantan  de  Dio,  necesus 
ankaŭ  ke  ĉiuj  estu  kredantoj  de  sama 
religio. 

Do,  estas  evidente  ke  etiko  fondita 
sur  Dio,  povas  esti  nur  relativisma  kaj 
dependa  de  la  identecoj,  de  ĉiuj 
religioj,  kaj  tia  afero  ne  povas  ne 
konduki  al  batalo  inter  la  diversaj 

identecoj.  Krome  ni  devas  diri  ankaŭ  ke 
la  religiaj  moraloj  montriĝis  nepovaj 
alfronti  multajn  novajn  demandojn  pri 
etiko,  kaj  eĉ  apartenantoj  al  samaj 
religioj  atingas  malsamajn  solvojn,  kiel 
ekzemple  kristanoj  antaŭ  problemoj  kiel 
eŭtanazio,  pri  kiuj  oni  devas  atendi  ofte 
interpretojn  de  iu  hierarkie  pli  alta,  kiel 
ekzemple  la  papo. 

Supozo  de  unu  dio 

Sed  ni  supozu,  absurde,  ke  ekzistas 
Dio  kaj  ke  ĉiuj  kredas  je  unu  Dio. 
Tiakaze  ni  devus  tamen  ankaŭ  kredi  ke 
tia  Dio  ne  nur  kreis  la  mondon  sed 
ankaŭ  similas  al  ni  pri  rezonado  kaj 
volo1. 

Nun  ni  devas  kompreni,  kial  tiaj 
kredantoj,  ĉi-kaze,  taksus  la  vivon  etika 
nur  se  oni  devenigas  ĝin  el  tia  Dio. 

Do,  unue  ili  opinias  ke  nur 
devenigante  la  etikon  de  Dio  oni  povas 
doni  firman  fundamenton  al  la  etiko  ; 
due  ili  opinias  ke  nur  ekkoninte  la 
planon  de  Dio  pri  la  mondo,  oni  povos 
trovi  la  fundamentajn  leĝojn  kiuj 
inspiros  nian  etikon  :  la  natura  leĝo. 

La  unuaj  rimarkoj  pri  tio  estas  ke  eĉ 


1  Nuntempe  oni  scias  ke  la  universo  estas  formita  de  multegaj 
steloj.  Nia  galaksio  havas  inter  100  kaj  200  miliardojn  da 
steloj,  eĉ  supozante  ke  nur  po  unu  el  miliardo  havas  planedon 
kun  viva  estaĵo,  ni  havus  inter  100  kaj  200  planedojn. 
Ekzistas  100  miliardoj  da  galaksioj,  do,  ekstreme  minimume 
almenaŭ  miliardo  da  planedoj  posedas  vivajn  estaĵojn.  Ni 
scias  kiel  homo  sur  Tero  formiĝis  kaj  venkis  en  la  lukto  por 
evoluo,  kaj  tia  hazardo  estas  preskaŭ  neebla  en  alia  loko,  do 
tio  signifas  ke  homo  sapiens  estas  apartaĵo  ekskluziva  por 
Tero.  Kaj  tio  ne  ekskludas  la  ekziston  de  nenombreblaj  aliaj 
vivestaĵoj  raciaj  en  la  universo,  kiuj  versajne  reproduktigas, 
vivas,  tute  alimaniere  ol  ni.  Do  hipotezi  etikon  universalan 
donitan  de  Dio  por  tuta  universo  estus  vere  absurda 
ekzercado. 


en  kristanismo  oni  ne  konsentas  pri 
tio,  kio  estas  la  morala  instruo.  Eĉ  la 
kristanaj  instruoj  ne  akordiĝis :  kiu 
estas  la  vera  interpretisto  de  la  volo  de 
Dio  ?  Katolikoj  diras  la  Papon, 
protestantoj  la  kredantojn  mem.  Se  ne 
paroli  pri  bioetikaj  aferoj  :  eŭtanazio, 
geedziĝo  de  samseksemuloj,  kontraŭ- 
koncipiloj.  Kaj  similaj  malakordoj 
ekzistas  en  la  du  aliaj  monoteismaj 
religioj. 

Ni  supozu,  tamen,  ke  ĉiuj  kredas  je 
unu  Dio,  ĉiuj  estas  kredantoj  de  la 
sama  religio  kaj  ke  ĉiuj  konsentas  pri 
la  samaj  moralaj  leĝoj  (en  la  realo  iom 
absurda,  sed  ni  hipotezu). 

Unua  hipotezo  :  nur  deveno  de  Dio 
donas  fundamenton  al  etiko 

Kial  konduto  ordonita  de  iu 
aŭtoritato  devus  esti  pli  morala  ? 

Taksi  etika  konduton  ĉar  donitan  de 
iu  aŭtoritato  estas  kiel  forpreni  de  tiu 
konduto  la  moralan  valoron.  Kio  estas 
pli  morala  ?  Se  via  filo  ne  faras  ion 
maljustan  ĉar  vi  admonis  lin  kaj 
minacis  per  puno  aŭ  se  li  ne  faras  ĉar 
li  mem  decidis  aŭtonome,  sen  ke  vi 
admonu  aŭ  sugestu  ? 

Konduto  estas  morale  bona 
sendepende  ĉu  temas  pri  ordono. 
Perforto  kontraŭ  homo  estas  malbona 
sendepende  ĉu  temas  pri  ordono  de  iu 
pli  alta  aŭtoritato.  Sklavismo  estas 
malbona  kvankam  Biblio  neniam 
kondamnis  ĝin. 

Male,  se  oni  fondas  la  bonon  de  tia 

ago  sur  la  fakto  ke  ĝi  estas  tia,  ĉar  ĝi 
estas  ordono  de  Dio,  oni  reduktas  tian 
bonan  agon  al  nur  obeo  de  komando2, 
forprenante  aŭtonomecon  al  individuo. 

Tiel  oni  reduktas  la  moralecon  al  io 
simila  al  reguloj  de  etiketo,  validaj  inter 
la  membroj  de  societo  aŭ  inter  tiuj,  kiuj 
agnoskas  la  saman  aŭtoritaton. 

Do,  tiaj  agoj  perdas  la  universalecon 
de  sia  justeco  en  si  mem. 

Se  oni  serĉas  la  justecon  de  ia  ago  en 
la  obeo  de  ia  supera  aŭtoritato,  ne 
ekspluatante  sian  aŭtonoman  forton  de 
decido,  en  la  momento  en  kiu  malaperas 
la  aŭtoritato,  oni  falas  en  la  nihilismon 
de  la  fama  frazo  :  “Se  Dio  mortus,  ĉio 
estus  permesata”. 

Dua  hipotezo  :  ekkoni  la  planon  de 
Dio  kaj  malkovri  la  naturan  leĝon 

Kiel  dirite  pli  supre,  kredantoj  opinias 
ke  eblas  trovi  la  justan  etikon  (la  dian) 
en  la  legoj  de  la  naturo.  Kaj  en  la  legĉ 
de  naturo,  Eklezio  asertas  trovi  la 
respondojn  por  administri  la  seksan 
vivon,  familion,  manierojn  naski 
gefilojn,  manierojn  morti  kaj  manierojn 
kuraciĝi,  ktp. 

Sekvi  la  fluon  de  la  naturo  kaj  ĝiajn 
leĝojn  estas  sufiĉe  sensence,  ankaŭ  ĉar 
la  naturo  entenas  ĉion  :  de  murdistoj  ĝis 
sanktuloj,  de  egoistoj  ĝis  donacemuloj. 
Difini  sian  moralon  kiel  naturan,  por  la 


2  Multaj  kredantoj  kiam  oni  rimarkigas  tion,  asertas,  ke  ili 
kondutas  bone  ne  pro  komando  de  Dio,  sed  pro  tio,  ke  ili 
taksas  ion  justa.  Nu,  se  estas  tiel,  tio  signifas  ke  ili  mem  estas 
konvinkitaj  ke  etiko  ne  devas  ligiĝi  al  Dio,  kaj  ke  se  ne 
ekzistus  Dio  ili  povus  konduti  bone,  kiel  povus  ĉiu  ateisto. 


homo,  kutime  signifas  klopodi  difini 
naturan  aŭ  laŭ  naturo  decidon  akordan 
al  tio,  kion  oni  volas  malhelpi, 
kondamni  aŭ  koncedi. 

Ankaŭ  malsanoj  estas  naturaj  kaj 
oni  devus  lasi  sin  porti  de  la  fluo  de  la 
naturo  kaj  kuraci  sin  nur  per  naturaj 
rimedoj  ?  Gejeco  estas  tute  natura  (ĝin 
oni  povas  trovi  en  ĉiu  speco  de  besto, 
sed  ŝajnas  ke  ĝi  estas  kontraŭ  iu  leĝo 
natura,  almenaŭ  kiel  difinita  de 
Katolika  Eklezio),  ĉasteco  male  estas 
la  plej  kontraŭnatura  konduto  (en 
neniu  besto  ĝi  troveblas),  sed  tamen  ĝi 
estas  konsiderata  virto  de  Eklezio. 

Diveni  la  naturan  leĝon  signifus 
malkovri  tion,  kio  okazas,  sed  etiko 
okupiĝas  pri  tio,  kio  devus  esti,  aŭ  pri 
tio  kiel  devus  esti  nia  estonteco,  pri  tio 
kio  estas  bona  aŭ  malbona,  por  tiel 
klopodi  plibonigi  la  vivon  evitante 
suferojn  kaj  emon  damaĝi  unu  la 
alian. 

Se  ni  nur  serĉas  la  naturajn  leĝojn  ni 
pasive  akceptas  valorojn  kiuj  devus 
gvidi  niajn  elektojn  en  situacioj  ĉiam 
novaj  kaj  malsamaj  de  la  pasintaj. 

Nekohereco  de  tiu,  kiu  kredas  ke 
ne  ekzistas  etiko  sen  Dio 

Se  oni  kredas  je  Dio,  ĝenerale  oni 
atendas  ankaŭ  “premion”  pro  morala 
vivo,  kaj  male  punon  pro  malbona 
konduto.  Kaj  do  etika  konduto  neniam 
povos  esti  neprofitema,  male  al  tiu  kiu 
kondutas  bone  kaj  ne  kredas  je  iu 
puno  aŭ  premio. 

Efektive  minaco  de  puno  fare  de  Dio 
estas  kroma  ilo  por  tiuj,  kiuj  volas  trudi 
iun  etikon  al  la  popolamaso,  tiel 
kontrolebla  per  ĉi  tiuj  punoj. 

Moralo  fondita  sur  dio  unuigas 
moralon  kaj  leĝon 

Se  oni  ligas  moralon  al  Dio,  oni  emas 
taksi  justa  la  trudon  de  la  moralo  (la 
nura  moralo)  per  leĝa  forto.  Kaj  do  trudi 
sian  moralon  al  aliaj  nekredantoj  aŭ 
kredantoj  je  alia  Dio  estas  tute  juste. 

Kiu  taksas  moralon  kiel  serion  de 
absolutaj  komandoj  devenantaj  rekte  de 

/V 

Dio,  ne  povas  akcepti  ke  Stataj  leĝoj 
estu  kontraŭ  tia  moralo,  kaj  pro  tio 
sentas  sin  pravigita  faligi  tian  ŝtaton  per 
iu  ajn  perforta  maniero.  Oni  komparu  la 
nuntempajn  instigojn  de  la  papo  al 
apotekistoj  kiuj  ne  vendas 
kontraŭkoncipilojn  aŭ  pilolon  de  la 
posta  tago3. 

La  interrilato,  do,  de  tiu  kiu  kredas  ke 
propra  moralo  devenas  de  Dio  ne  povas 
ne  esti  netolerema4. 

Se  oni  opinias  ke  etiko  fundamentas 
en  la  volo  de  Dio,  ne  ekzistas  areo  de 

/V 

homa  vivo  kie  ĝi  ne  validas.  Ciuj  etikoj 
fondiĝantaj  sur  religio  estas  la  plej 
invadaj  kaj  vivkontrolaj .  Sufiĉas  legi  la 
sanktajn  librojn  de  la  monoteismo  por 
rimarki  kiel  ĉiu  plej  malgranda  parto  de 

3  Tia  estas  konduto  de  teokratiaj  ŝtatoj,  ĉu  pli  aŭ  malpli  fortaj  : 
de  Irano,  ĝis  la  iama  Eklezia  Stato,  kiu  nuntempe,  sub  alia 
nomo,  klopodas  influi  la  leĝojn  de  fremda  ŝtato  kiel  Itala 
Respubliko  kaj  ofte  plifortigas  siajn  argumentojn  nomante 
siajn  valorojn  “nenegoceblaj”. 

4  Oni  diru  ke  tia  konduto  en  Italio  estas  pli  konforma  al 
katolikoj  ol  al  protestantoj,  kiuj  subtenas  plenan  disigon  de  la 
religia  povo  disde  la  ŝtata. 


homa  vivo  estas  okupata  de  devoj  : 
vestoj,  manĝaĵoj,  higieno,  ktp.  Daŭre 
nun  katolika  eklezio  preskribas 
seksajn  kondutojn  de  propraj 
kredantoj,  eĉ  se  plenkreskaj,  kaj  ne 
damaĝajn  por  aliaj. 

La  distingo  inter  moralo  kaj  juro 
havas  sian  bazon  en  la  fakto  ke 
kondutoj  ne  damaĝaj  por  la  aliaj  ne 
devas  esti  punataj  kiel  krimoj  ; 
maksimume  oni  povas  aprobi  aŭ 
malaprobi.  Kaj  oni  ne  rajtus  devigi 
homojn  al  ia  konduto  kun  la  preteksto 
ke  tio  estas  bona  por  li,  kvazaŭ 
patrece.  Ni  rimarku  la  kondutojn  rilate 
naskon,  morton  kaj  kuracadon  flanke 
de  Katolika  Eklezio.  Gi  pretendas 
trudi  al  ĉiuj,  por  ties  bono,  la 
manieron  kiel  naski  gefilojn,  kiel 
formi  familion,  ktp. 

Psikologiaj  sekvoj 

Dum  kiu  ne  kredas  je  Dio  havas 
neniun  influon  sur  propra  morala 
karaktero,  kredi  la  malon  kreskigas  la 
opinion  ke  ĉiu  ago  estas  kontrolata  kaj 
ke  oni  devas  konduti  iel  ĉar  estas 
supera  ordono,  kaj  devojigas  la 
menson  el  la  efektivaj  suferoj  de  la 
aliaj.  Oni  nur  pensu  pri  la 
malpermesoj  en  la  seksa  kampo, 
ekzemple  en  la  masturbado  kie, 
kvankam  oni  damaĝas  neniun,  oni 
ricevas  malaprobon. 

La  fideleco  al  dia  leĝo  malhelpos, 
unuflanke  ke  propra  etika  konduto 
estu  orientita  tuj  kaj  rekte  de  sentemo 

al  suferoj  de  siaj  similuloj,  kaj  aliflanke 
malhelpos  ke  tiu  sentu  sin  responsanto 
de  siaj  elektoj.  Do  tiu  pli  zorgos  obei  la 
leĝon  ol  malpliigi  la  suferojn  de  aliuloj. 

Kreo  de  etiko  sen  ligo  al  dio 

Kaj  nun,  post  la  “detruo”  ni  klopodos 
konstrui  manieron  krei  etikon  neligitan 
al  Dio. 

/V 

Generale  nekredantoj  aŭ  tiuj  kiuj  ne 
fidas  je  ekstera  aŭtoritato  por  serĉi 
pravigojn  de  siaj  moralaj  principoj, 
povas  serĉi  libere  kaj  sen  antaŭjuĝoj 
tion,  kio  valoras  por  distingi  la  bonon  de 
la  malbono. 

Kiel  jam  dirite  :  nur  kiu  liberiĝas  de 
religiaj  dogmoj  povas  esti  en  la  situacio 
akiri  moralan  responson. 

Do,  unue  oni  devas  liberiĝi  je  eksteraj 
kondiĉadoj  :  gepatroj,  geamikoj, 

majstroj,  ktp  (Mi  faris  tion  ĉar  ordonis 
tiu  ...) 

Nur  kiam  oni  prenas  sur  sin  la 
responson  de  tio  kion  oni  faris,  kiam  oni 
klarigas  siajn  kialojn  pro  la  faro  de  io, 
oni  aliras  la  moralan  sferon. 

Granda  diferenco  inter  la  religia  kaj  la 
morala  perspektivoj  kuŝas  en  la  konscio 
esti  aŭtonoma,  libera  individuo,  male  al 
la  religia  perspektivo  kiu  kondamnas 
tion,  kiel  orgojlan  pekon. 

Aŭtonomeco,  konscio  kaj  responso 

Do,  por  komenci,  ĉi  tiuj  tri  kvalitoj 
estas  fundamentaj.  Kompreneble  ili  ne 
sufiĉas,  necesas  serĉi  regulojn  kaj 
kriteriojn  etikajn  agnoskeblajn  kiel  niaj 
por  legitimi  nian  konduton. 


Krome,  ĉi  tiuj  kvalitoj  devas  esti 
agnoskataj  al  ĉiuj  membroj  de  nia 
specio  (kaj  eĉ  al  kelkaj  simioj). 

Do,  etiko  sen  Dio  agnoskos  ekziston 
de  granda  nombro  da  personoj  morale 
responsaj,  kaj  pro  ilia  aŭtonomeco  kaj 
libero  ni  devos  kalkuli  je  granda 
diverseco  en  la  manieroj  konduti 
morale  kaj  response. 

Sentemo  al  komuna  homeco  kaj 
justosento 

Realigo  de  plena  persona  kresko,  ne 
pasas  nur  tra  la  aŭtonomeco  kaj  libero, 
sed  ankaŭ  tra  sentemo  kaj  atentemo  al 
la  aliaj. 

Etiko  ligita  al  Dio  konsciigas 
homojn  pri  agnosko  de  morala 
graveco  de  la  aliaj,  surbaze  de 
koncepto  ke  homoj  apartenas  al  homa 
genro  kreita  de  Dio  kun  privilegia 
statuso. 

Scienco  kaj  studoj  pri  evoluo  portis 
nin  al  pli  naturisma  klarigo  de  la  kialo 
de  la  memkonscio  de  morala  responso 
al  propraj  similuloj. 

Kiam  ni  ekkonscias  pri  nia 
aŭtonomeco  de  morale  responsaj 
estaĵoj  ni  komencas  percepti  la 
gravecon  de  suferoj  kaj  doloroj  de 
aliuloj,  kaj  tia  percepto  transformiĝas 
al  instinkta  partopreno  en  la  sufero, 
kiu  fariĝas  malpliigenda  aŭ  forigenda. 
Tio  ne  postulas  nian  apartenon  al 
speciala  loko  en  la  universo,  kiel 
asertas  religio.  Sufiĉas  la  natura 
simpatio  (en  fizika  senco)  kun  la 

emocioj  de  la  aliuloj.  Tia  simpatio 
moviĝas  pli  senpere  kaj  rekte  al  personoj 
apartenantaj  al  nia  cirklo,  por  plilarĝiĝi 
al  la  tuta  homa  specio,  ĝis  partopreno  en 
la  suferoj  de  la  aliaj  bestoj. 

Tia  natura  simpatio  estas  science 
pruvita.  Psikologoj  de  infana  evoluo 
dokumentis  ke  jam  trijaraĝe  membro  de 
homa  specio,  sen  afekciaj  problemoj,  ne 
nur  reagas  emocie  kiam  ĝi  vidas  alian 
infanon  plori,  sed  emas  helpi,  eĉ  se  ne 
tute  kongrue,  ekzemple  donacante  sian 
pupon. 

Tia  partopreno  en  la  emocioj  de 
aliuloj  transformiĝas  en  justosento : 
same  kiel  ni  sentas  negativaj  kaj 
evitindaj  dolorojn  kaj  suferojn,  kaj  ni 
ĝuas  kiam  ili  malpliiĝas,  pro  egaleco  ni 
ne  povas  resti  indiferentaj  antaŭ  doloroj 
kaj  suferoj  de  aliuloj. 

Tia  nocio  de  justeco  ne  trovas 
pravigon  en  obeo  de  leĝo  de  supera 
aŭtoritato,  valida  por  ĉiuj  homoj  ĉar 
kreitaĵoj  de  Dio,  sed  ĝi  estas  nia 
instinkta  partopreno  en  la  kondiĉoj  de 
tiuj  agnoskataj  kiel  niaj  similuloj,  kiu 
devus  ankaŭ  plivastiĝi  al  aliaj  bestoj 
suferipovaj. 

Do  la  kapablo  distingi  inter  bono  kaj 
malbono,  justo  kaj  maljusto  estas 
enradikiĝinta  en  la  homa  naturo5. 

Etiko  sen  Dio  havas  la  kapablon 
korektiĝi  kaj  plivastiĝi  surbaze  de  niaj 
apartaj  spertoj  pri  la  efektivaj  situacioj 


5  Estas  multaj  esploroj  pri  tia  pensmaniero.  Iuj  moralaj 
kondutoj  estas  komunaj  al  ateistoj  kaj  al  kredantoj.  Vd 
http://moral.wih.harvard.edu/ 

de  niaj  similuloj.  Gi  transformiĝas 
konstante  :  torturo,  perforto,  egaleco 
de  ĉiuj  homoj,  krueleco  kontraŭ 
bestoj,  estas  kondutoj  kiuj  ŝanĝiĝis 
nature,  kvankam  dum  jarcentoj,  kun  la 
samaj  sanktaj  libroj,  ili  neniam  povis 
ŝanĝiĝi.  Fakte  moralo  fondita  sur 
religio  restas  fiksa  kaj  devigas  al  penaj 
interpretaj  rezonadoj  por  registri  la 
transformojn,  kiuj  tute  nature  signas  la 
homan  historion. 

Kaj  uzante  simple  siajn  kutimajn 
emociojn,  sentojn,  rezonadon  kaj 
pripensadon  oni  povos  agnoski  la 
principojn,  la  regulojn  kaj  normojn 
kiuj  inspiras  moralan  vivon.  La 
premio  ne  estos  loko  en  ia  paradizo, 
sed  la  konscio  ke  oni  faris  ion  justan, 
bonan  kaj  devan.  Kaj  se  oni  rimarkos 
ion  maljustan  kontraŭ  si  aŭ  kontraŭ 
aliaj,  oni  engaĝiĝos  por  malhelpi  ĝin, 
ne  povante  kontentiĝi  je  ia  eventuala 
postviva  ekzisto. 

Alia  grava  punkto  en  la 
kontraŭstaro  inter  la  kredanto  kaj  la 
aŭtonoma  kaj  responsa  laikulo  estas 
ke  la  religia  koncepto  implice  bezonas 
formi  fanatikulojn,  t.e.  homoj  absolute 
konvinkitaj  de  praveco  de  siaj 
principoj  kaj  valoroj,  kaj  do  tute  ne 
disponeblaj  al  iliaj  modifoj  aŭ 
pridiskutoj,  ĉar  devenantaj  de  dia 
volo.  La  kredanto  inklinas  konformigi 
siajn  moralajn  emociojn  al  tio  kio 
estas  preskribita  de  propra  religio,  kaj 
konsekvence  li  inklinas  kundividi  nur 
kondutojn  inspiritajn  al  tiel  konstruitaj 

sentoj.  Liaj  moralaj  emocioj  malfacile 
estos  influeblaj  de  kritika  procezo 
celanta  modifi  la  konduton  surbaze  de  la 
sperto. 

Alia  trajto  kutima  de  la  religiaj  etikoj 
estas  la  asketeco.  La  idealo  de  virto  estas 
en  la  neo  de  ĉiuj  korpaj  plezuroj,  dum  la 
sendia  etiko  ne  fondiĝas  sur  ia  absoluta 
ideo  de  virteco.  Konscia  de  la 
aŭtonomeco  kaj  libero  karakterizanta  la 
aŭtentikan  moralulon,  sendia  etiko 
allasas  ĉiun  individuon  elekti  sian 
moralan  karakteron. 

La  virto  de  la  toleremo,  do,  anstataŭos 
tiun  de  la  lojaleco  al  eternaj  kaj 
absolutaj  moralaj  principoj  kaj 
konsistigos  la  idealan  karakteron 
moralan  en  ateisma  perspektivo. 

Certe  ĝi  preferos  vivon  kiu  ne 
ekskludos  plezurojn  ĉiuspecajn,  sed  kiu 
ekskludos  izolajn  kaj  asketecajn 
formojn. 

Sendia  etiko  do  povas  ellaboriĝi  nur 
eltirante  siajn  argumentojn  el  la  homa 
naturo.  Kaj,  kiel  indikas  multaj 
filozofoj,  sufiĉas  la  racio  por  havi 
moralan  vivon.  Fakte  per  rezonado  oni 
povas  krei  regulon  kiu  esprimas  aŭ 
defendas  interesojn  de  ĉiuj. 

Estas  tempo  forpreni  etikon  de 
transcendaj  regnoj,  kaj  ne  plu  delegi 
niajn  responsojn  al  “deus  ex  machina” 
kies  volo  estas  interpretata  de  speciala 
kasto,  kiu,  interalie,  ne  ĉiam  defendas 
niajn  bezonojn. 

Universaleco  kaj  relativeco  de  etiko 


sen  dio 

Etiko  ne  plu  ligita  al  komandoj  de 
iu  Dio  estos  pli  taŭga  por  homo,  ankaŭ 
ĉar  formiĝos  sur  realaj  spertoj  de  nia 
specio. 

Fakte  etiko  fondita  sur  Dio  devas 
doni  absolutecon  al  abstraktaj  moralaj 
principoj  kaj  adapti  ilin  al  la  elektoj 
kiujn  iom  post  iom  alfrontas  la  homo. 

Tiaj  absolutaj  principoj  ofte 
malhelpas  la  atingon  de  plej  vasta 
envolvo  de  rajtohavaj6  estaĵoj. 

Dignecon  de  persono  oni  respektas 
defendante  ĝiajn  petojn  kaj  efektivajn 
bezonojn. 

Nur  nereligia  etiko  fondita  sur  la 
veraj  spertoj  de  homo,  povas  agnoski 
historian  kaj  kulturan  relativecojn  de 
mondo  kaj  universaligi  principojn  kiel 
nekreadon  de  suferoj  nedezirataj  al 
alia  homa  estaĵo.  Temas  pri  universala 
regulo  tute  akceptebla  obeante  niajn 
sentojn  kaj  nian  saĝecon. 

Ene  de  natura  etiko  ni  povas 
“kontroli”  specifaĵojn  kaj  situaciojn  de 
homoj  en  kiuj  ili  devas  decidi  ke  ili 
faros  ion  aŭ  juĝos  morale.  Do,  ene  de 
ĉi  tiu  perspektivo  ne  estos  nekohereco 
en  la  diversaj  manieroj  decidi  fare  de 

/V 

diversaj  homoj.  Ciu  povas  havi  sian 


6  Katolika  Eklezio  asertas  ke  homa  persono  komenciĝas  de 
la  koncipo  kaj  ke  ĝia  fundamenta  valoro  estas  la  digneco. 
Tio  kreas,  unue,  konflikton  inter  samrajthavaj  estaĵoj  : 
virino  perdas  siajn  rajtojn,  kaj  tute  subordiĝas  al  viroj  ; 
due,  atribuante  abstraktan  dignecon  al  homa  persono 
(reprezentita  ankaŭ  de  kelkaj  ĉeloj)  oni  povas  eltiri 
senfinajn  malpermesojn,  kiel  ekzemple  la  artefaritan 
fekundigon,  kaj  ĉiun  ajn  formon  de  diagnostika  esploro 
sur  kvalito  de  vivo  naskiĝonta. 

apartan  situacion,  kaj  decidi  iel  aŭ 
alimaniere  depende  de  la  periodo  kiam 
io  okazas. 

Tio  kio  pravigos  konduton,  estos  ke  ĝi 
ne  privilegias  unusence  individuon,  sed 
ke  ĝi  estas  efektive  inspirita  de  egala 
konsidero  de  interesoj  de  ĉiuj,  kiuj  estas 
envolvitaj  en  la  elekto  kaj  decido.  Tio 
donas  la  sigelon  de  nepartieco,  male  al 
religiaj  konceptoj  kiuj  defendas 
abstraktaĵojn  kiel  “komunan  naturon  de 
homa  persono”  aŭ  “esencon  de  la  homa 
naturo”. 

La  agnosko  de  universalaj  rajtoj 
moralaj  ja  povas  esti  ligita  al  nia  historio 
kaj  ne  al  dia  preskribo  :  danke  al  longa 
historia-kultura  evoluo  de  nia  specio,  oni 
nuntempe  ne  plu  diskriminacias  pro 
raso,  sekso,  monhavo,  nacieco,  sanstato 
kaj  opinioj.  Se  ni  ligus  la  agnoskon  de  la 
moralaj  rajtoj  al  Dio,  oni  certe 
enkrizigus  kelkajn  areojn  de  ĉi  tiuj 
rajtoj,  kiel  ekzemple  religia  libero  (aŭ 
senreligia  libero),  seksa  libero,  egaleco 
de  virinoj,  nasko-libero,  mortolibero, 
ktp,  kiuj  ene  de  kelkaj  religiaj  etikoj 
mankas. 

Ateismo  kaj  nia  loko  en  universo 

Nuntempe  ateismo  povas  respondi  al 
multaj  niaj  viv-demandoj,  konsciante  ke  ĉiu 
klarigo  aŭ  respondo,  originante  el  esploro, 
estos  ŝanĝebla  kaj  parta,  anstataŭ  lasta  kaj 
definitiva  kiel  pretendas  kreismanoj. 

Pier  Luigi  Cinquantini  (Italujo) 


Tunizio 

Nenia  araba  printempo  por  ateistoj 

Kiam  oni  estas  tuniziano,  sin 
proklami  ateisto  grave  nocas  la  sanon. 
Inkluzive,  kiam  oni  kredas,  ke  eblas 
trovi  rifuĝejon  en  Eŭropo. 

La  regulo  estas  plej  klara :  dum 
ramadano,  bona  muzulmano  devas 
nek  trinki  nek  manĝi  inter  sunleviĝo 
kaj  sunsubiro.  Tamen  ŝajnas,  ke  por  la 
ege  bonegaj  muzulmanoj  -  kun  barbo 
longa  je  minimume  15  centimetroj  - 
ekzistas  esceptaj  malobeoj.  Oni  rajtas 
ekzemple  manĝi  ateistaĵon.  Ghazi  Beji 
proe  suferis  dolorigan  sperton. 

Memoru,  Ghazi  Beji  estas  tiu  juna 
tuniziano  el  Mahdia,  marborda  urbo 
200  kilometrojn  sude  de  Tuniso,  kiu, 
same  kiel  lia  amiko  Jabeur  Majri, 
aŭdacis  deklari  sin  ateisto  kaj 
publikigis  ĉe  Facebook  bildojn  iom  ne 
respektemajn  al  Mahometo.  Ambaŭ 
estis  kondamnitaj,  la  28-an  de  marto 
2012,  al  sep  jaroj  kaj  duono  da 
mallibero  pro  «  perturbo  de  la  publika 
ordo  kaj  malobservo  de  la  moralo  ». 
Male  de  Jabeur  Mejri,  kiu  plu  putras 
en  tunizia  malliberejo,  kie  li  suferas 
altrudojn,  perfortaĵojn  kaj 

mortominacojn,  Ghazi  Beji  sukcesis 
forfuĝi  el  la  lando  kaj  iri  ĝis  Grekio, 
esperante  atingi  Francion  por  peti 
rifuĝint-statuson. 

Sed  post  malfacila  irado  trans 
Makedonio  kaj  Bulgario,  li  finfine  estis 
arestita  en  Rumanio,  kie  oni  devigis  lin 
elekti  inter  malliberejo  kaj  azilpeto. 
Ghazi  Beji  elektis  la  duan  solvon  kaj  sin 
retrovis  en  rifuĝejo.  Tie  li  preskaŭ  utilis 
kiel  manĝaĵo  al  iu  kredanto  iom  pli 
furioza  ol  la  aliaj  :  « Tie  ĉi,  en  la 
rifuĝejo,  ili  metas  ĉiujn  kune,  ateistojn, 
integristojn  ...  Tute  senzorge.  Ci  tiu  estis 
Palestinano,  li  alsaltis  min,  insulte  min 
nomante  «  filo  de  putino  »  kaj  mordis 
min  ĉe  la  ventro.  Li  formordis 
karnopecon,  mia  sango  fluegis.  Kiam  mi 
plendis  al  la  policistoj,  ili  diris:  «  Ni  ne 
havas  tempon ».  Iu  el  ili  tamen 
demandis,  ĉu  mi  havas  monon  por  iri  al 
la  hospitalo.  Sed  monon  mi  ne  havas...» 

La  vundon  li  malfacile  ŝtopis.  La 
tagon  post  la  agresado,  Ghazi  Beji  estis 
kunvokita  far  la  centrestro  :  «  Mi  diris  al 
li,  ke  Alĝeriano  avertis  min,  ke  kvar 
Irakanoj  kaj  unu  Siriano  min  serĉas  por 
min  mortigi,  kaj  ke  en  la  rifuĝejo  oni 
ĉiam  nomas  min  « porko  »  ...  Li  nur 
respondis  :  «  Eksteren  !  Eksteren  !  » 
Amikoj  en  Tunizio  sendis  al  li  150 
eurojn  por  lupreni  apartamenton,  kaj  li 
sukcesis  akiri  de  la  rumana  ŝtato 
portempan  restadkarton  por  azilpetanto. 
« Sed  mi  daŭre  ricevas  minacojn,  oni 
diras  al  mi,  ke  oni  mortigos  min.  Mi  ne 
plu  eliras  el  la  apartamento...  » 

DIO  DIRIS  :  «  VI  NE  MANĜETU 
EKSTER  LA  MANĜ-HOROJ  !  » 

Tiu  naŭza  koŝmaro,  kiun  oni  ŝatus 
opinii  escepta,  montras  kiom  vane  estas 


kredi,  ke  religia  dogmo  -iu  ajna- 
povas  adaptiĝi  kun  demokratiaj  leĝoj 
aŭ  eĉ,  Pii  modeste,  kun  elementaj 
sociaj  reguloj,  tuj  kiam  ĝi  eliras  el  la 
kampo  de  strikte  intima  konvinko  por 
eniri  la  politikan  spacon.  Tion  oni 
konstatas  en  Tunizio,  kie  artistoj, 
ĵurnalistoj,  studentoj  kaj  laikaj 
batalantoj  suferas  kreskantajn 
perfortaĵojn  far  iuj  rabiaj  integristoj, 
kiuj  ĉiutage  konkeras  pli  kaj  pli  da 
tereno.  Tion  oni  konstatas  en  Turkio, 
kie  la  modelo  de  «  modera  »  islamo, 
kies  ĉefa  reprezentanto  estas 
ĉefministro  Recep  Tayyip  Erdogan, 
ĉiam  pli  montras  sian  veran  vizaĝon, 
dum  ĝi  pli  fortigas  sian  povon. 

Sed  tion  oni  konstatas  ankaŭ  en 
Rusio,  kie  la  ortodoksa  eklezio 
postulas  de  Kremlo  -kiu  certe  ne 
rifuzos  al  ĝi  tiun  plezuron  -definitivan 
silentigon  kontraŭ  la  membroj  de 
Pussy  Riot.  En  Usono,  kie  la  religiaj 
dekstremuloj  revas  nur  najli  la 
prezidenton  Obama  ĉe  flamanta 
kruco.  En  Hispanio,  kie 
konservativuloj,  kiuj  neniam  rompis 
siajn  incestajn  ligilojn  kun  la  katolika 
hierarkio,  de  nun  volas  malpermesi 
terapian  aborton.  Ni  ne  forgesu  la 
malracian  histerion  okazintan  en 
Germanio  pro  la  juĝo  de  la  Kolonja 
tribunalo  pri  cirkumcidado  ... 

Laika  ŝtato  ne  devige  estas 
demokratia,  sed  demokratio  povas  esti 
nur  laika  -  sekve  ateista  -,  ĉar  la  leĝo 
agnoskas  nenian  dion.  Ciufoje  kiam 

ŝtato  trovas  bonan  kialon  por  cedi  al 
religia  kaprico,  ĝi  malfermas  la  vojon  al 
krima  furiozo.  Kaj  la  civitano,  ĉu 
ateisto,  ĉu  kredanto,  ĉu  prifajfanto,  proe 
perdas  iom  pli  el  sia  karno.  Foje  laŭ  ĉiuj 
signifoj  de  la  vorto. 

Gerard  Biard 
E1  Charlie  Hehdo  n°1050, 
La  1-an  de  aŭgusto  2012. 

El  lafranca  tradukis  Janine  Dumoulin 


La  nomo 

Se  F  vastan  universon 
konsistigas  vakuo, 
neniu  miru 
ke  kristanoj  plej  saĝe 
sian  ĉefdion  nomas 
la  eter-nulo. 

Jorge  Camacho 


Respondo  a/  demando  de 
Michel  Ahado 

Legante  la  artikolon  «  Kvar  demandoj 
al  la  legantoj  de  ateismo  »  de  Michel 
Ahado,  mi  ne  tute  konsentas  kun  la  unua 
demando.  Mi  ne  opinias  ke  malnovai 
religiaj  monumentoj  estas  verukoj. 
Restaŭrado  de  tiuj  monumentoj  rilatas  al 
nia  kulturo,  kaj  ne  vere  ŝokas  min  la 
fakto  ke  la  ŝtato  (do,  parto  de  la 
impostoj  de  ĉiuj  civitanoj)  restaŭras  ilin. 
Kiel  aperus  Parizo  au  Romo  sen  preĝejoj 


bone  konservataj  ?  Religio  kun  siaj 
konstruaĵoj,  ideologio  ...  ja  apartenas 
al  nia  historio  vole-nevole.  Ni  ne 
povas  forviŝi  ĝin.  Male,  nia  rolo, 
nuntempe,  konsistas  en  malfortigo  de 
la  potenco  de  la  eklezio ;  en 
demonstrado  de  la  vaneco  de  la  kredo 
je  Dio  ...  Se  ni  bone  « laboros  »,  iun 
tagon,  sen  batalo,  nur  dank’  al  racieco, 
preskaŭ  neniu  plu  frekventos 
preĝejojn.  Mi  diras  « preskaŭ »  ĉar 
ĉiam  ekzistos  kredemuloj  bedaŭrinde. 

Rilate  « la  demandon  en  la 
demando  »,  mi  opinias  ke  Lrancujo  ne 
estas  tute  laika  : 

1)  Unue,  en  la  leĝo  de  1905,  la  ŝtato 
mem  fariĝas  la  posedanto  de  la 
bienoj  de  la  eklezio,  kaj  ebligas  al  ĝi 
uzi  tiujn  bienojn  kiel  antaŭe.  Mi 
klarigis  kial  mi  povas  konsenti  pri 
tio.  Male,  monhelpi  la  konstruaĵojn 
de  la  novaj  preĝejoj,  moskeoj  ... 
pretekste  ke  ĉiuj  religioj  egalrajtas 
kaj  egalvaloras  ne  estas  akcepteble. 
Se  oni  vere  disigas  la  ŝtaton  de  la 
eklezio,  ne  plu  temas  pri  la 
« rajtoj  »  aŭ  la  « valoroj  »  de  la 
religioj.  Religio  apartenas  nur  al  la 
privata  sfero  de  la  vivo  de  la 
civitanoj  kaj  ne  plu  koncernas  la 
ŝtaton. 

2)  Ekzistas  religia  eduksistemo 
monhelpata  de  la  ŝtato  mem,  do 
grandparte  pagata  per  la  impostoj  de 
la  civitanoj. 

3)  La  speciala  statuso  de  la  provinco  de 
Alzaco  kaj  Mozelo,  kiun  oni  nomas 
«  konkordato  »  estas  vera  danĝero  por 
la  cetero  de  la  lando.  Kial  nun  ne 
denunci  tiun  kontrakton  inter  la  papo 
kaj  la  franca  ŝtato,  kiu  ebligas  dungi 
pastrojn  kiel  ordinarajn  funkciulojn, 
kiu  devigas  la  instruadon  de  la  religio 
en  la  lernejoj  kaj  aliaj  absurdaĵoj  tiaj  ? 

Martine  Riviere  (Francujo) 


La  bulteno  "Ateismo"  tre  interesis 
min.  Momente,  el  George  Sand 
(franca  verkistino  /  1804-1876),  tre 
ĝustaj  vortoj,  laŭ  mi : 

"Ciuj  monoteismoj  supozigas 
imanentan  misiemon.  Dum  la 
toleremo  karakterizas  la  politeismon 
kiu  akceptas  kunekzisti  kun  aliaj  dioj, 
la  fakto  mem  kredi  je  ununura  dio 
implicas  la  neadon  de  la  plurismo,  kaj 
instigas  la  adeptojn  disvastigi  la 
principon  de  propra  dio-unueco  ". 


Vincent  Gerbe  (Francujo) 

Bonvolu  sendi  viajn  artikolojn  al  :  christian.riviere@laposte.fr 

Por  informoj  :  Anna  Lovvenstein, 

via  del  Castello,  00036  Palestrina,  Italujo 
anna.lowenstein@esperanto.org 

Prezidanto  :  Christian  Riviere,  Francujo 
Vicprezidanto  :  Dominique  Simeone,  Francujo 
Sekretario  :  Anna  Lowenstein,  Italujo 

